PASLAUGŲ TEIKIMO IR APMOKĖJIMO

**S U T A R T I S**

2022 - -

(data)

Panevėžys

AB ”Panevėžio butų ūkis”, atstovaujama Butų ūkio tarnybos vadovo,

veikiančio pagal tarnybinę padėtį, toliau vadinama Bendrove, ir buto, esančio

...........................................................................................................................................................

(adresas)

tel.

..........................................,

savininkas/nuomininkas

.......................................................................................................................

...............................................................................................................................................................

(vardas, pavardė, asmens kodas)

remdamiesi

..........................................................................................................................................

............................................................................................................................................................................

..............................................................................................................................................................

(sutarties sudarymo pagrindas)

sudaro šią sutartį, kurioje nustato savo teises, pareigas, atsakomybę.

## I. SUTARTIES TURINYS

Šia sutartimi Bendrovė įsipareigoja teikti paslaugas, o buto savininkas/nuomininkas mokėti už teikiamas paslaugas pagal pateiktą sąskaitą.

## II. SUTARTIES ŠALIŲ ĮSIPAREIGOJIMAI

**1. Bendrovė įsipareigoja:**

1.1. Teikti gyvenamojo namo administravimo ir bendrojo naudojimo objektų techninės priežiūros ir kitas paslaugas su daugiabučių namų savininkų bendrijomis arba jungtinės veiklos sutarties dalyviais aptartomis sąlygomis, o administruojamuose namuose – vadovaujantis daugiabučių namų administravimo nuostatais.

1.2. Pagal atskirus buto savininko/nuomininko užsakymus atlikti bute remonto darbus, pateikiant sąskaitas jų apmokėjimui.

1.3. Apskaičiuoti savininkui/nuomininkui mėnesines įmokas pagal su paslaugų teikėjais sudarytas sutartis.

1.4. Paruošti atsiskaitymų už paslaugas sąskaitas, pateikti jas savininkui/nuomininkui ir organizuoti įmokų surinkimą.

1.5. Gautus asmens duomenis, kurie reikalingi teikti sutartyje numatytas paslaugas, tvarkyti pagal Lietuvos Respublikos teisės aktų reikalavimus.

**2. Buto savininkas/nuomininkas įsipareigoja:**

2.1. Apmokėti pastato administravimo, techninės priežiūros paslaugų mokesčius proporcingai turimo buto naudingam plotui ( buto naudingas plotas kv.m.).

......................

2.2. Atsiskaityti per Bendrovę už teikiamas komunalines paslaugas ( šiukšlių išvežimą, namo bendrojo naudojimo patalpų ir teritorijos valymą ir kt.), elektros energiją, sunaudotą daugiabučio namo reikmėms, ryšių, lifto ir kitas paslaugas, nustatyta tvarka kaupti lėšas namo atnaujinimui, mokėti žemės mokestį.

**Pastaba:** Mokesčiai už paslaugas ir jų dydis nurodomi sąskaitoje.

2.3. Mokesčius mokėti kas mėnesį ne vėliau kaip iki kito, po išgyventojo mėnesio 30 kalendorinės dienos. Laiku nesumokėjus mokesčių, mokėti Bendrovei įstatymu nustatytus delspinigius už kiekvieną praleistą dieną.

2.4. Mokėti mokesčius ne tik už asmenis, deklaravusius šį būstą kaip gyvenamąją vietą, bet ir už asmenis, nedeklaruotus gyvenamojoje patalpoje, tačiau joje gyvenančius ilgiau kaip mėnesį. Kai mokesčiai skaičiuojami nuo žmonių skaičiaus, asmenims, laikinai negyvenantiems bute dėl tam tikrų priežasčių, pateikus atitinkamus dokumentus, mokesčiai neskaičiuojami nuo dokumentų pateikimo momento.

* 1. Pasikeitus buto gyventojų skaičiui, buto plotui, savininkas/nuomininkas privalo per 10 dienų informuoti Bendrovę raštu, pateikdamas patvirtinančius dokumentus.

2.6. Užtikrinti bute esančios bendrojo naudojimo inžinerinės įrangos ir apskaitos prietaisų saugumą nuo mechaninių pažeidimų, nedaryti savavališkų reguliavimo, keitimo ir kt. veiksmų.

2.7. Leisti bendrovės atstovams įeiti į butą patikrinti ir remontuoti namo bendrąją inžinerinę įrangą, esančią bute, užtikrinti priėjimą prie jų atliekant remonto darbus. Nesudarius sąlygų Bendrovės atstovams atlikti būtiną bendros namo inžinerinės įrangos remontą, buto savininkas sumoka už specialistų sugaištą laiką, transporto išlaidas Bendrovei ir atsako už žalą, padarytą kitų butų savininkams.

2.8. Savavališkai nepertvarkyti bute esančios bendrojo naudojimo inžinerinės įrangos, neperplanuoti patalpų be leidimo.

2.9. Perleidžiant butą kitiems asmenims, sumokėti visus mokesčius ir per 15 dienų informuoti Bendrovę apie sutarties nutraukimą.

## III. PAPILDOMOS SĄLYGOS

3.1. Šalys sąžiningai vykdys prisiimtus įsipareigojimus.

3.2. Visi šios sutarties pakeitimai ir papildymai sudaromi raštu pasirašant abiems šalims.

3.3. Daugiabučio namo savininkų bendrijai, jungtinės veiklos sutarties dalyviams nutraukus pastato techninės priežiūros sutartį arba pakeitus namo administratorių, ši sutartis nutrūksta.

3.4. Sąskaitą mokesčių mokėjimui pateikti *el.paštu / į pašto dėžutę (pabraukti).*

.................................................................................................................................................

( el. paštas / adresas)

**SUSITARIMAS**

**Prie paslaugų teikimo ir apmokėjimo sutarties**

20 - -

(data)

Panevėžys

**Panevėžio butų ūkis, AB**, juridinio asmens kodas 1471476714.

registruotos buveinės adresas Beržų g. 48, Panevėžys (toliau vadinama **Bendrovė**)

atstovaujama Butų ūkio tarnybos vadovo, veikiančio pagal nuostatus ir buto, esančio,

..................................................................................................................................................... .........

(adresas)

savininko/nuomininko

……………………………………………………………………………………....

(vardas, pavardė)

## (toliau vadinamu Savininku /nuomininku), sudarė šį susitarimą dėl asmens duomenų tvarkymo (toliau vadinamu Susitarimu):

**ASMENS DUOMENŲ APSAUGA**

Vykdydamas pagrindinę sutartį, **Bendrovė** tvarko **Savininko/nuomininko** asmens duomenis taip, kaip tai nurodyta **Bendrovės** patvirtintose Asmens duomenų tvarkymo taisyklėse ir Privatumo politikoje, kurios yra viešai skelbiamos **Bendrovės** interneto svetainėje. Plačiau apie **Savininko/nuomininko** teises ir tai, kaip **Bendrovė** vykdo asmens duomenų tvarkymą, **Savininko/nuomininko** gali susipažinti: <http://www.pbu.lt> .

**Bendrovė, Savininkui/nuomininkui** delsiant vykdyti savo įsipareigojimus daugiau kaip 30 (trisdešimt) kalendorinių dienų, teikia informaciją apie asmens tapatybę, kontaktinius duomenis ir kredito istoriją, t. y. finansinius ir turtinius įsipareigojimus ir jų vykdymą, skolas ir jų apmokėjimą, Duomenų tvarkytojams (skolų išieškojimo įmonėms, teisininkų kontoroms ir pan). Duomenų tvarkytojas (skolų išieškojimo įmonė/kontora, teisininkų kontora ir pan.) tvarko ir teikia tretiesiems asmenims (finansų įstaigoms, telekomunikacijų bendrovėms, draudimui, elektros ir komunalinių paslaugų teikėjams, prekybos įmonėms ir kt.) **Savininko/nuomininko** informaciją siekdamas teisėtų interesų ir tikslų – įvertinti kreditingumą ir valdyti įsiskolinimą. Kredito istorijos duomenys tvarkomi 10 (dešimt) metų po įsipareigojimų įvykdymo. **Savininko/nuomininko** taip pat turi teisę Duomenų tvarkytojo (skolų išieškojimo įmonė/kontora, teisininkų kontora ir pan.) prašyti ištaisyti arba ištrinti, arba apriboti duomenų tvarkymą, ir teisę nesutikti, kad duomenys būtų tvarkomi, reikalauti žmogaus įsikišimo automatiniame sprendimų priėmime, pareikšti savo požiūrį ir užginčyti sprendimą, taip pat teisę į duomenų perkeliamumą. Apie šių teisių įgyvendinimą ir apribojimus, savybių įvertinimą automatiniu būdu (profiliavimą), daugiau informacijos pateikiama konkretaus duomenų tvarkytojo (skolų išieškojimo įmonė/kontora, teisininkų kontora ir pan.) internetiniame puslapyje. Dėl teisių pažeidimų **Savininkas/nuomininkas** turi teisę kreiptis į duomenų tvarkytoją (skolų išieškojimo įmonė/kontora, teisininkų kontora ir pan.) el. paštu, telefonu ar pateikti skundą Valstybinei duomenų apsaugos inspekcijai arba teismui.